Die wêreld in foto’s – 27 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie bring ŉ onderwyser in Guatemala die klaskamer na sy leerders. Die 27-jarige Gerardo Ixcoy het ŉ driewielfiets in ŉ mobiele klaskamer omskep en gebruik ŉ mop om sy leerders te herinner om ŉ veilige afstand te hou. Só gee dié onderwyser klas op ŉ driewielfiets. Gerardo Ixcoy, ŉ onderwyser in Santa Cruz del Quiche in Guatemala, gee ŉ wiskundeklas vanaf sy driewielfiets wat hy in ŉ mobiele klaskamer omskep het. (Foto: Moises Castillo, AP) ŉ 11-jarige leerder luister terwyl sy onderwyser vanaf ŉ driewielfiets vir hom klas gee buite sy huis in Guatemala. (Foto: Moises Castillo, AP) Ixcoy op sy tweedehandse driewielfiets wat hy in ŉ mobiele klaskamer omskep het. (Foto: Moises Castillo, AP) Ixcoy verduidelik vir ŉ 12-jarige leerder wiskundebreuke vanaf sy driewielfiets. (Foto: Moises Castillo, AP) Ixcoy verduidelik breuke aan een van sy leerders vanaf sy tweedehandse driewielfiets. (Foto: Moises Castillo, AP)